钦定古今图书集成/明伦汇编/氏族典/第150卷 > 孙康周
## 钦定古今图书集成/明伦汇编/氏族典/第150卷 > 孙康周

按《安丘县志》：“康周，字晋侯，辛酉举于乡，筮仕遵化，有
令政，擢入民部。寻授太原守，以清惠显。甲申春，闯逆
问鼎，饮马于河，蒲坂以北，郡县靡然从之。康周谓同
官曰：‘睢阳之节，当见于今日。二月朔，五贼薄城，康周
守北门力战，贼大委顿。越二日，南门不力，贼登丽谯，
获康周，献之李自成。自成劝之降，康周直詈之。自成’”
不忍害，复使部将说降。康周色愈严，詈愈峻，惟求速
死。贼度不可屈，乃兵之。时，二月九日也。